Hobbs & Shaw Trailer: धमाकेदार एक्शन से भरपूर है Fast & Furious की अगली सीरीज, 21 लाख बार देखा गया Video  
'हॉब्स एंड शॉ' का ट्रेलर रिलीज
फास्ट एंड फ्यूरियस की अगली सीरीज
यूट्यूब पर ट्रेंड कर रहा ट्रेलर
फास्ट एंड फ्यूरियस (Fast & Furious) सीरीज की आठ फिल्म आने के बाद अब नौंवी फिल्म 'हॉब्स एंड शॉ' (Hobbs & Shaw) के नाम पर आने जा रही है. 'हॉब्स एंड शॉ' का ट्रेलर (Hobbs & Shaw Trailer) रिलीज हो चुका है. इसे फास्ट एंड फ्यूरियस के ऑफिशियल यूट्यूब अकाउंट पर शुक्रवार को रिलीज किया गया है. इस ट्रेलर को अभी तक 21 लाख बार देखा जा चुका है. इसमें ल्यूक हॉब्स (Luke Hobbs) का किरदार डब्ल्यूडब्ल्यूएफ में 'द रॉक' के नाम से पहचाने जाने वाले मशहूर हॉलीवुड एक्टर ड्वेन जॉनसन (Dwayne Johnson) निभा रहे हैं, जबकि डेकॉर्ड शॉ (Deckard Shaw) का रोल जेसन स्टेथम (Jason Statham) निभा रहे हैं. करीब 3 मिनट के ट्रेलर में जबरदस्त एक्शन के अलावा कई मजेदार डायलॉग भी हैं.
 
A post shared by Fast & Furious (@fastandfuriousmovie) on May 10, 2018 at 9:55am PDT
 
'हॉब्स एंड शॉ' (Hobbs & Shaw) के ट्रेलर में सबसे शानदार और इंटरेस्टिंग चीज यह है कि ल्यूक हॉब्स (ड्वेन जॉनसन) और डेकॉर्ड शॉ (जेसन स्टेथम) (Dwayne Johnson and Jason Statham) एक दूसरे को पसंद नहीं करते, इसके बावजूद भी साथ में मिशन को पूरा करते हैं. इस बीच होने वाले दोनों के बीच टक्कर को भी देखा जाता है. फिलहाल ट्रेलर रिलीज होने के बाद दुनियाभर में इसकी धूम है. इसे भारत में कब रिलीज की जाएगी, इसकी तारीख फिक्स नहीं हुई, लेकिन यूएस में इसे 2 अगस्त में रिलीज किया जाएगा.

ल्यूक हॉब्स (ड्वेन जॉनसन) फिल्म में एक अमेरिका के डिप्लोमैटिक सुरक्षा एजेंसी में काम करते हैं, जबकि ब्रिटिश मिलिट्री में काम कर चुके शॉ नियम के विरूद्ध जाकर काम करना पसंद करते हैं. दोनों ने पहली बार साल 2015 में आई फिल्म फ्यूरियस 7 में एक साथ दिखाई दिए थे. तभी से स्क्रीन पर एक-दूसरे संग भिड़ते-लड़ते हुए दिखाई दिए हैं. जिसकी वजह से दर्शकों को यह जोड़ी काफी पसंद आती है. 'डेडपूल 2' (Deadpool 2) को डायरेक्ट करने वाले डेविड लिच इस फिल्म के डायरेक्टर हैं, जबकि स्क्रिप्ट क्रिस मॉर्गन ने लिखा है.